**Dömsöd Nagyközségi Önkormányzat Képviselő-testületének**

**9/2016. (VIII.15.) és 12/2016. (XII.2.) önkormányzati rendeleteivel módosított**

**2/2016. (II.15.) önkormányzati rendelete**

**az önkormányzat és intézményei 2016. évi költségvetéséről**

*Módosításokkal egységes szerkezetben.*

Dömsöd Nagyközségi Önkormányzat Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

***A rendelet hatálya***

**1. §** A rendelet hatálya kiterjed az Önkormányzatra, a Polgármesteri Hivatalra, valamint az önkormányzat költségvetési szerveire.

**2. §** Az önkormányzat költségvetési szervei:

a) önállóan működő és gazdálkodó költségvetési szerve:

 aa) Dömsöd Nagyközség Önkormányzata

 ab) Dömsödi Polgármesteri Hivatal

b) önállóan működő költségvetési szervek:

 ba) Petőfi Sándor Oktatási és Művelődési Központ

 bb) Dömsödi Nagyközségi Óvoda

***Az önkormányzat és költségvetési szervei 2016. évi költségvetése***

**3. §[[1]](#footnote-2)** Az önkormányzat a 2016. évi költségvetési konszolidált

 **a./ Bevételeinek módosított főösszegét 802.035.000 Ft-ban**

 azaz Hétszáztizenhat millió tizenháromezer forintban,

 **b./ Kiadásainak módosított főösszegét 802.035.000 Ft-ban**

azaz Hétszáztizenhat millió tizenháromezer forintban,

 **c./ kiadásokon belül általános tartalékát 0 Ft-ban**

 azaz Nulla forintban

állapítja meg.

***A költségvetési bevételek***

**4. §** (1) Az önkormányzat 2016. évi költségvetési bevételeit forrásonként, azon belül főbb jogcím csoportonkénti részletezettségben a ***2. számú melléklet*** tartalmazza.

(2) Az önkormányzat költségvetési szerveinek a 2016. évi előirányzott költségvetési bevételeit címenként és a címeken belül forrásonként, működési és felhalmozási cél szerinti részletezésben a ***2.1 - 2.3. számú mellékletek*** tartalmazzák.

***A költségvetési kiadások***

**5. §** (1)[[2]](#footnote-3) Az önkormányzat működési, fenntartási kiadási előirányzatait a Képviselő-testület a következők szerint hagyja jóvá:

 E Ft

 - Működési kiadások előirányzata összesen:   752.095

 Ebből:

 - személyi jellegű kiadások: 312 270

 - munkaadókat terhelő járulékok: 76 815

 - dologi jellegű kiadások: 249 622

 - szociálpolitikai juttatások: 22 082

 - támogatásértékű működési kiadások: 77 784

 - ÁH belüli támogatás megelőlegezés visszafizetés 13.522

 - működési célú tartalék: 0

(2) A képviselő-testület az önkormányzat költségvetési szervei működési kiadásait kormányzati funkciónként, a funkciókon belül kiemelt előirányzatonként a ***3. és 3/a számú mellékletek*** szerint hagyja jóvá.

**6. §** (1)[[3]](#footnote-4) Az önkormányzat felhalmozási célú kiadásai összesen 49 940 ezer forint.

A felhalmozási kiadásokból:

 - beruházások előirányzata 32 553 ezer forint,

 - felújítások 17 025 ezer forint,

 - egyéb felhalmozási célú kiadások 362 ezer forint.

(2) Az önkormányzat költségvetési szervei felhalmozási kiadásait kormányzati funkciónként, azon belül feladatonként az **4*. számú melléklet*** tartalmazza.

**7. §** Az önkormányzat többéves kihatással járó feladatainak előirányzatait éves bontásban a **5*. számú melléklet*** mutatja be.

***Költségvetési kiadások és bevételek***

**8. §** (1) Az önkormányzat a 2016. évi költségvetésében tartalékot nem tervezett.

(2) Az önkormányzat pénzmaradványt nem tervezett.

**9. §** A működési és felhalmozási célú bevételeit főbb jogcím-csoportonként, kiadásait kiemelt előirányzatonként tájékoztató jelleggel, mérlegszerűen a ***1. számú melléklet*** adja meg.

**10. §** (1) Az önkormányzat által nyújtott közvetett támogatásokat a 368/2011. (XII.31.) Korm. rendelet 28. §-a szerinti részletezésben a **9*. számú melléklet*** tartalmazza.

***A költségvetési létszámkeret***

**11. §** (1) A képviselő-testület az önkormányzat létszám-előirányzatát 152 fő átlagos állományi létszámban (álláshely) állapítja meg.

(2) Az önkormányzat költségvetési szervei létszámkeretét a képviselő-testület intézményenként a **6*. számú melléklet*** szerint hagyja jóvá, melynek funkciónkénti részletezését a ***3. és 3/a. számú*** ***melléklet*** tartalmazza.

(3) Az önkormányzat a közcélú foglalkoztatottak létszámát a létszám előirányzaton belül 70 főben határozza meg.

***A költségvetés végrehajtására vonatkozó szabályok***

**12. §** (1) A 2. § (1) bekezdésében szereplő költségvetési szervek pénzügyi-gazdasági feladatait Dömsödi Polgármesteri Hivatal végzi.

(2) A képviselő-testület az önkormányzatnál foglalkoztatott köztisztviselők cafetéria juttatásának éves keretösszegét a közszolgálati tisztviselők jogállásáról szóló 2011. évi CXCIX. törvény 151. § (1) bekezdésben meghatározott minimum összegben állapítja meg.

Az Önkormányzat irányítása alá tartozó intézmények dolgozói részére havonta nettó 5.000 Ft étkezési hozzájárulás adható Erzsébet utalványként 12 hónapon keresztül.

(3) Az intézmények vezetői az intézményre vonatkozó - a költségvetésben jóváhagyott kereteken belüli gazdálkodást a takarékosság maximális betartása mellett végzik. Az intézményvezetői hatáskörbe utalt szakmai kiadásokra vonatkozó kötelezettségvállalás negyedévenkénti pénzügyi teljesítésének összege nem haladhatja meg a jóváhagyott előirányzat negyedévenkénti időarányos összegét.

(4) Az önkormányzat felhatalmazza a polgármestert, hogy a gazdálkodás során az év közben létrejött likviditási hiány finanszírozására szükség esetén munkabér hitelt és a külön meghatározott keret erejéig folyószámla hitelt vegyen fel a számlavezető pénzintézettől.

(5) A Képviselő-testület felhatalmazza a Polgármestert, hogy - pályázat benyújtásáról, és saját forrás biztosításáról szóló külön testületi döntés hiányában - az Önkormányzat által benyújtani kívánt támogatási igény (pályázat) esetében az Önkormányzat nevében előzetesen nyilatkozzon a saját forrás biztosításáról azzal, hogy soron következő testületi ülésen tájékoztatja a testületet.

**13. §** (1) Az önkormányzat 2016. évi előirányzat felhasználási ütemtervét a **7*. sz. melléklet*** tartalmazza, melynek terv szerinti teljesítéséről a polgármester gondoskodik.

(2) A Képviselő-testület felhatalmazza a polgármestert, hogy szükség szerint az ütemtervtől eltérjen, a költségvetési előirányzatot azonban nem lépheti túl.

**14. §** (1) Az önkormányzat és a költségvetési szervei bevételi és kiadási előirányzatai év közben megváltoztathatóak.

(2) A képviselő-testület kizárólagos hatáskörébe tartozik a költségvetési rendelet módosítása.

(3) Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet tájékoztatni köteles.

A pótelőirányzatról a polgármester a képviselő-testületet negyedévenként köteles tájékoztatni. A képviselő-testület legalább félévenként - adott év június 30-ig, illetve december 31-i hatállyal (a külön jogszabályban meghatározott határidőig) - dönt a költségvetési rendeletének módosításáról.

(4) Az önkormányzat önállóan működő és gazdálkodó költségvetési szervei az előző évi jóváhagyott pénzmaradvány terhére saját hatáskörben előirányzat-módosítást hajthatnak végre. A képviselő-testület az önállóan működő és gazdálkodó intézmény saját hatáskörben végrehajtott előirányzat-változásai miatt a költségvetési rendeletet legalább félévenként - adott év június 30-ig, illetve december 31-i hatállyal (a külön jogszabályban meghatározott határidőig) - módosítja.

(5) Az önkormányzat költségvetési szervei a jóváhagyott kiemelt előirányzatokon belül a részelőirányzatoktól - az államháztartás működési rendjéről szóló 368/2011. (XII. 31.) Korm. rendelet 42. §-ában foglaltak figyelembevételével - előirányzat-módosítás nélkül is eltérhetnek.

(6) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

 (7) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**15. §** Az önkormányzati gazdálkodás során az év közben létrejött likviditási hiány finanszírozási módja likvid hitelfelvétel a számlavezető pénzintézettől.

**16. §** (1) Az önkormányzat felhatalmazza a polgármestert, hogy a gazdálkodás során év közben létrejött költségvetési többletet pénzintézeti pénzlekötés útján hasznosítsa.

(2) Az önkormányzat a saját és intézményei pénzforgalmára, készpénzkezelésére vonatkozóan az Áht. 85.§-a, valamint az Ávr. 148. §-a szabályait alkalmazza.

***A gazdálkodás ellenőrzése***

**17. §** Az önkormányzat intézményeinek pénzügyi ellenőrzését megbízott belső ellenőr útján végzi.

***Záró és egyéb rendelkezések***

**18. §** (1) Ez a rendelet a 2016. január 1-én lép hatályba.

 (2) A rendelet hatálybalépésével egyidejűleg hatályát veszíti: az 2/2015. (II.19.) önkormányzati rendelet

 ***Bencze István dr. Bencze Zoltán***

 ***polgármester jegyző***

A rendelet kihirdetve a Dömsödi Polgármesteri Hivatal hirdetőtábláján (2344 Dömsöd, Petőfi tér 6.) 2016. február 15-én.

***dr. Bencze Zoltán***

***jegyző***

Egységes szerkezetbe foglalta dr. Bencze Zoltán jegyző 2017. január 9-én.

***dr. Bencze Zoltán***

***jegyző***

1. Módosította a 12/2016. (XII.2.) önkormányzati rendelet. Hatályos: 2016. december 2-től. [↑](#footnote-ref-2)
2. Módosította a 12/2016. (XII.2.) önkormányzati rendelet. Hatályos: 2016. december 2-től. [↑](#footnote-ref-3)
3. Módosította a 12/2016. (XII.2.) önkormányzati rendelet. Hatályos: 2016. december 2-től. [↑](#footnote-ref-4)